
Ministru kabineta noteikumi Nr. 767
Rīgā 2023. gada 19. decembrī (prot. Nr. 62 25. §)
Grozījumi Ministru kabineta 2022. gada 5. aprīļa noteikumos Nr. 217 "E-lietas platformas datu apstrādes noteikumi"
Izdoti saskaņā ar Procesu norises elektroniskā vidē valsts platformas likuma 3. panta astoto daļu
· Izdarīt Ministru kabineta 2022. gada 5. aprīļa noteikumos Nr. 217 "E-lietas platformas datu apstrādes noteikumi" (Latvijas Vēstnesis, 2022, 69. nr.) šādus grozījumus:
· 1. Izteikt 6. punktu šādā redakcijā:
· "6. Lietotājs identificējas e-lietas portālā, izmantojot kvalificētus paaugstinātas drošības elektroniskās identifikācijas līdzekļus, bet, ja tādu nav, izmantojot kvalificētus elektroniskās identifikācijas līdzekļus vai valsts un pašvaldības iestādē izsniegtus identifikācijas līdzekļus – lietotājvārdu un paroli."
· 2. Papildināt ar 6.1 punktu šādā redakcijā:
· "6.1 Valsts un pašvaldības iestādē amatpersona vai norīkotais darbinieks pārliecinās par lietotāja identitāti klātienē un izsniedz uz 24 mēnešiem identifikācijas līdzekļus – lietotājvārdu un paroli. Lietotājs valsts un pašvaldības iestādē sākotnēji izsniegto paroli nomaina septiņu dienu laikā pēc izsniegšanas, pirmo reizi identificējoties e-lietas portālā."
· 3. Papildināt ar 6.2 punktu šādā redakcijā:
· "6.2 E-lietas portāla lietotājam ir šādas piekļuves tiesības:
· 6.21. lietotājs, kas e-lietas portālā identificējas, izmantojot kvalificētus paaugstinātas drošības elektroniskās identifikācijas līdzekļus, var piekļūt e-lietas datiem un iesniegt šo noteikumu 11. punktā minētos e-lietas datus un procesuālos dokumentus;
· 6.22. lietotājs, kas e-lietas portālā identificējas, izmantojot kvalificētus elektroniskās identifikācijas līdzekļus vai valsts un pašvaldības iestādē izsniegtos identifikācijas līdzekļus – lietotājvārdu un paroli, var piekļūt procesu normatīvajos aktos noteiktiem lietas materiāliem un procesuālajiem dokumentiem pārlūkojamā veidā (skatīšanās režīms)."
· 4. Izteikt 7. punktu šādā redakcijā:
· "7. Platformas auditācijas pierakstus glabā auditācijas rīkā divus gadus no ieraksta izdarīšanas brīža, izņemot šādus auditācijas pierakstus, kurus glabā piecus gadus:
· 7.1. elektronisko lietu katalogā:
· 7.1.1. par valsts un pašvaldības amatpersonas piešķirtajām lietotāja tiesībām iepazīties ar elektronisko lietu katalogā esošajiem e-lietas datiem;
· 7.1.2. par datu apriti starp pamatdarbības informācijas sistēmām;
· 7.1.3. par e-lietas datu labošanu un dzēšanu;
· 7.2. e-lietas portālā:
· 7.2.1. par lietotāja identificēšanos e-lietas portālā, izmantojot šo noteikumu 6. punktā minētos identifikācijas līdzekļus, e-lietas datu meklēšanu pēc atlases kritērijiem, lietas kartītes atvēršanu un apskati, procesuālo dokumentu datņu lejupielādi;
· 7.2.2. par šo noteikumu 11. punktā minēto e-lietas datu un procesuālo dokumentu iesniegšanu."
· 5. Izteikt 8. punktu šādā redakcijā:
· "8. E-lietas portālā apstrādā  lietotāja datus, kas tiek izveidoti, identificējoties e-lietas portālā, un tos glabā piecus gadus no minēto datu ievadīšanas brīža."
· 6. Izteikt V nodaļas nosaukumu šādā redakcijā:
· "V. Noslēguma jautājumi".
· 7. Papildināt ar 18. punktu šādā redakcijā:
· "18. Šo noteikumu 6., 6.1 un 6.2 punkts stājas spēkā 2024. gada 1. aprīlī, bet attiecībā uz personām, kuras atrodas ieslodzījuma vietā, šo noteikumu 6., 6.1 un 6.2 punkts piemērojams, sākot ar 2026. gada 1. janvāri."

